ბაგლერები
ბაგლერები (ძვ. ნორვეგიული ეპისკოპოსის კვერთხი) — XII საუკუნის ბოლოს და XIII საუკუნის დამდეგის ნორვეგიის სამოქალაქო ომების დროს მეფე სვერესა და ბირკებეინერების მოწინააღმდეგენი. მათი წინამძღოლები თავიანთი მიზნებისთვის იყენებდნენ გლეხთა ანტიფეოდალურ გამოსვლებს. ბაგლერებისა და ბირკებეინერების ბრძოლა გრძელდებოდა სვერეს სიკვდილის (1202 წლის) შემდეგაც და დასრულდა XIII საუკუნის 20-იან წლებში მათი ხელმძღვანელების შერიგებით.